Kedves Páciensek! Tisztelt Szülők!

**A napi esetszámunk 2021.szeptembere óta hatalmasra duzzadt!**

**Eddigi napi rekordunk: 157 ellátás**. Ez egy korábbi influeza-szezon 2-3x-os forgalma! Már nem számoljuk a telefonhívásokat, SMS-ket és egyéb megkereséseket… Általában napi 100 feletti ellátásunk van!

Korábban azt írtam, hogy szerencsére az ellátások zöme „banális megbetegedés”. Ez sajnos az elmúlt napokban megváltozott. Eddig nem látott mértékű a rendeléseken megfordult és személyesen is megvizsgált "beteg anyag" is. A kiírt rendelési idő a sok beteg miatt rendszeresen 2-3órát "csúszik" minden igyekezetünk ellenére! Több kicsi baba a nagyobb testvér betegsége kapcsán annyira megfertőződött, hogy kórházba is kerül…. A kórokokozók nagy valószínűséggel RSV és Rhinovírusok, melyek cseppfertőzéssel gyorsan terjednek…Most az látható, hogy a kórokozó, ami a nagyobbacska gyermeket alig betegíti meg, csak minimális tünetei vannak, az a kórokozó a kisebbeknél jóval súlyosabb betegséget okoz. Emiatt különösen fontos, hogy a nagyobb gyerekek is, szigorúan csak 3 nap tünetmentesség után menjenek vissza a közösségbe. Legyünk felelősek mások iránt!

A munkánk jelentős részét teszi ki a felesleges "igazolás-gyártás", amely sok esetben gyakorlatilag a szülő szavának orvosi megismétlését jelenti. Borzasztóan szomorúan és sajnos -minden próbálkozásunk ellenére- tehetetlenül szenvedi el a háziorvos szakma ezt felesleges munkát. Elképesztő, hogy a jogalkotók és rendelet hozók ezt nem látják vagy nem akarják lát!... Sok esetben az igazolások miatt egy-egy betegség kapcsán 2-3x is kell egyeztetni a szülővel. Ez megint rengeteg felesleges plusz időt jelent, így kénytelenek vagyunk az alábbi szabályokat hozni:

        **orvosi igazolás**t csak akkor tudunk kiállítani, ha emailben/SMS-ben a **hiányzás első napját** mindenkor megírják: (**év-hó-nap**)

        orvosi igazolást **visszamenőleg, utólag kért időpontokra nem** állítunk ki

        **csak szülő/gondviselő által kért**, betegség miatti hiányzást igazolunk

Az igazolások megnyitásakor előforduló gyakori problémákat is szeretnénk felsorolni. Kérem, először ezt ellenőrizzék le és ha ezek után sem jutottak előbbre, csak akkor írjanak.

        nem lehet megnyitni az igazolást… Adatvédelmi okok miatt a gyermek (és nem a szülő) taj-számának beírásával lehet csak megnyitni az igazolást.

        nem érkezett meg az igazolás:

o   változott a szülő/gondviselő email címe és ezt felénk nem jelezte, mi pedig a korábban megadott/ használt email címre küldtük ki az igazolás

o   a szülő/gondviselő email fiókja betelt. Ebben az esetben az a praktika, ha csökkentik a fiókban lévő adat mennnyiséget, vagyis törlik a felesleges leveleket. A kukát, spam mappát is érdemes törölni!

        adatvédelmi okokból mostantól csak a szülő/ gondviselő számára tudjuk küldeni az igazolást, a közoktatási intézménynek nem

Az igazolásokat elsősorban emailben küldjük, de ha valakinek nincs ilyen lehetősége, azt is meg tudjuk oldani, csak mindenképp jelezze ezt előre.

Kérjük Önöket, hogy **egyszerűbb problémával először** a <https://drbalogjudit.netdoktor.hu/>  honlapunkon található tanácsokat nézzék meg. Higgyék el, ezzel is jól fognak boldogulni!

Minden megkeresésére igyekszünk mihamarabb válaszolni. Kérjük türelmüket a válaszadásig. Mindenki levelére fogunk reagálni. Kérjük külön amiatt, hogy mikor kapnak választ, egyéb csatornákon (vezetékes telefon, mobiltelefon, SMS stb.) ne érdeklődjenek, az nem gyorsítja a folyamatot, hanem ellenkezőleg lassítja munkánkat, növeli a várakozási időt, hátráltatja az ellátást. Sajnos ilyen mennyiségű ellátás esetén fontossági sorrendet kell(ett) kialakítanunk: **a tényleges betegellátás és a prevenciós tevékenység elsőbbséget élvez az igazolások kiállítása és az állandó gyógyszerek felírásával szemben**. Kérjük, az igazolások és az állandó gyógyszerek felírási kérelme kapcsán ezt vegyék figyelembe! Ezek átfutási ideje akár 2-3 munkanap is lehet az egyéb esetek számának függvényében.

**A távkonzultációra- a jogszabályi előírás értelmében- a szokásos rendelési időben van mód, amennyiben ezt az egyéb ellátások lehetővé teszik.** Emiatt továbbra is mindenkitől azt kérjük, hogyha emailt vagy SMS-t írnak, vagy telefonálnak azt a rendelési időn belül tegyék, egyébként nem tudjuk garantálni, hogy még aznap reagálunk rá.

**Sajnos a munkánkat az elektronikus tér és az egészségügyi programunk frissítése kapcsán keletkezett hibák is még mindig nehezítik,**így előfordulhat, hogy a receptfelírások csak többedik alkalomra sikerülnek, a patika nem minden esetben látja a E-térbe feltöltött receptjeinket, stb.

**Orvosi vizsgálatot és időpont foglalást(!) igényel:**

1. a 6 hónaposnál fiatalabb lázas gyermek

2. aki nehezen veszi a levegőt, zihál, fullad

3. akinek napok óta tartó, vagy nagyon magas láza van

4. aki ismételten hány és hasmenése van, nem itatható

5. akinek erős hasfájása van, de nincs hasmenése

6. akinek feltűnően rossz az általános állapota, nehezen ébreszthető, zavartnak tűnik

7. akinél valamilyen súlyos fertőző betegség gyanúja merül fel

8. minden olyan helyzet, amikor a gyermek állapota hirtelen romlik.

A beteg gyermek otthoni kezelésében nagy segítség a **Mit tegyek, ha beteg a gyermekem című könyv**, mely a következő linkről ingyenesen letölthető: <http://semmelweis.hu/hirek/files/2020/04/Gyermekkori_betegsegek_e-book.pdf?fbclid=IwAR2X-72wxTW4j_Cvs44BHKxMLL_u59wdnIaE5Up_KEgglJvZe0xvOSI6-WM>

ÉS a **Lázbarát/ Fever friend applikáció**: <https://lazbarat.hu/>

Használják a **NetDoktor Páciens applikációt**. Ezzel gyorsabb pl. a receptírás, könnyebben feltölthetők az átküldött dokumentumok, stb. A NetDoktor Páciens alkalmazás ingyenesen letölthető a Google Play (Android) és az Apple Store (iOS – iPhone) alkalmazás áruházakból. Regisztráció szükséges, melyet **gyermeke taj**-számával tehet meg, majd az orvos kiválasztása után küldjön csatlakozási kérelmet számunkra. Ennek elfogadását követően már használhatja is mobiltelefonját a velünk való kapcsolattartás céljára. Az applikáció letöltéséről részletes leírást itt talál: <https://www.netdoktor.hu/paciensapp/sugo.pdf>

**Ajánlott oldalak:**

[www.hgye.hu](http://www.hgye.hu/) Fontos információk az ügyeleti időben jelentkező betegek ellátásával kapcsolatban: <http://www.hgye.hu/index.php?id=3&cid=259>

<https://www.facebook.com/BiztosKezekAlapellatoGyermekorvosokTarsasaga>

[www.mierted.com](http://www.mierted.com/)

Folyamatosan frissülő oldal: <https://koronavirus-kisokos.eu/>

Megértésüket és együttműködésüket köszönjük!                                                         Dr. Balog Judit

2021.10.04.